Deutschland Tour
D'Deutschland Tour ass eng Etappecourse mam Vëlo déi an Däitschland gefuere gëtt.

Historique 
Vum 21. bis de 27. Mee 1911 ass d'Course fir d'éischt gefuer ginn. Den Depart vun der Ettapecourse mam deemolegen Numm Quer durch Deutschland iwwer eng total Distanz vu 1.493 km war zu Breslau. D'Arrivée vun der sechster a leschter Etapp war zu Oochen. Organisateur war d'Allgemeine Radfahrer-Union déi vun der daïtscher Vëlosindustrie finanziell ënnerstëtzt gouf.

De Nicolas Frantz ass 1931 an där Course, déi dat Joer Internationale Opel-Deutschland-Rundfahrt geheescht huet, op déi drëtt Plaz komm.

1947, bei der éischter Oplo vun der Course nom Krich ass keen Tour an Etappe gefuer ginn. DGrünes Band vom Rhein, wéi d'Course an deem Joer geheescht huet, war e Generalklassement dat aus sechs Kriteriume bestanen huet, déi an engem Zäitraum vu sechs Méint gefuer goufen. Et waren dat d'Kriteriume vu Solingen, Bonn, Düsseldorf, Köln, Oochen a Mönchengladbach.

Den Herrmann Schwartz huet et 1948, mat Hëllef vu Partner déi him fianziell an organisatoresch zur Säit stoungen, fäerdegbruecht erëm en Tour mat aacht Etappen op d'Been ze stellen. D'Course huet deemools d'''Grüne Band der IRA (Interessengemeinschaft Radsport) geheescht. Nodeem d'Course ouni Ënnerbriechung all Joer vun 1948 bis 1952 gefuer gouf, war et mam Doud vum Herrmann Schwartz mat deem Kapitel op en Enn.

Duerno huet am Joer 1955 d'Zweeradfirma Fritz Wenk dofir gesuergt dat d'Course erëm gefuer géif ginn. Et ass awer bei der Première bliwwen.

Vun 1960 bis 1963 ass dInternationale Afri-Cola Deutschland-Rundfahrt gefuer ginn.

No enger laanger Paus ass 1979 probéiert ginn d'Course erëm ze relancéieren an dat mat Hëllef vum Titelsponor Vitamalz. Déi éischt Oplo mam Numm Internationale Vitamalz-Rundfahrt war awer zu gläicher Zäit déi lescht.

Vun 1980 bis 1982 gouf d'''Deutschland-Rundfahrt vun der Firma Sport Promotion G.m.b.H organiséiert. Nodeem déi Firma en Defizit vun 300.000 DEM (ronn 153.000 EUR) op der Lee hat, war et virleefeg eriwwer mat der Course.

En neien Ulaf ass 1998 geholl ginn andeems déi däitsch Vëlosfederatioun Bund Deutscher Radfahrer e. V. an d'hamburger Sportsfirma Upsolut Sports A.G. d'Firma Deutschland Tour G.m.b.H. gegrënnt ginn ass. Dës Firma huet als Zweck fir an Däitschland eng Etappecourse z'etabléieren an ofzewéckelen. Op déi Manéier goufen d'Virausetzunge geschaf fir d'Deutschland Tour, wéi d'Course zanter der Neioplo am Joer 1999 heescht, erëm all Joer ënner professionelle Bedéngungen z'organiséieren. Tourdirekter ass zanterhier de Kai Rapp, Direkter vun der Deutschland Tour GmbH.

Vun 2009 bis 2017 gouf den Tour op Äis geluecht. Haaptgrënn waren datt déi däitsch Tëleeschaînen ARD an ZDF d'Tour net live op der Tëlee wollte weise, an doduerch e ganze Koup u Recetten duerch Sponsoring ewechfalen.

Zanter 2018 gëtt d'Tour nees gefuer, Organisator ass d'Amaury Sport Organisation.

D'Gewënner

Quer durch Deutschland 
 1911: Hans Ludwig

Großer Preis von Deutschland 
 1922: Adolf Huschke

Großer Opelpreis von Deutschland 
 1927: Rudolf Wolke

Deutschland Rundfahrt 
 1930: Hermann Buse

Internationale Opel-Deutschland-Rundfahrt 
 1931: Erich Metze

Internationale Deutschland-Rundfahrt

Großdeutschlandfahrt, Deutschland-Rundfahrt für Berufsfahrer 
 1939: Georg Umbenhauer

Das "Grüne Band vom Rhein" 
 1947: Erich Bautz

Das "Grüne Band der IRA", kleine Deutschland-Rundfahrt 
 1948: Phillip Hilpert

Das "Grüne Band der IRA", Quer durch Deutschland 
 1949: Harry Saager

Deutschland-Rundfahrt

Internationale Afri-Cola Deutschland-Rundfahrt

Internationale Vitamalz-Rundfahrt 
 1979: Dietrich Thurau

Deutschland-Rundfahrt

Deutschland Tour

Um Spaweck 
 Offiziell Websäit vun der Deutschland Tour
 Historesch Informatiounen iwwer d'Deutschland Tour op der Websäit vun Cycling4fans
 Resultater vun der Deutschland Tour op der Websäit vu Mémoire du Cyclisme
 Websäit vun Upsolut Sports AG